חוק החזקת תכשיר אפינפרין במוסדות חינוך ובמקומות ציבוריים, התשע"ח-2018
הצעת חוק פרטית, הכנסת ה-20
פורסם: ספר החוקים, חוברת 2738, עמ' 851, 2018-07-25T00:00:00+03:00
חוק החזקת תכשיר אפינפרין במוסדות חינוך ובמקומות ציבורים, התשע''ח–2018, מחייב מחזיק במוסד חינוך להחזיק במוסד במיקום מרכזי ונגיש תכשיר אפינפרין אחד לפחות. שר הבריאות מוסמך לקבוע תקנות לעניין מינון התכשיר, מיקומו, שילוט המפנה אליו, תנאי החזקתו ובדיקת תקינותו על ידי המחזיק וסדר הפעולות שיש לנקוט בעת חשד למקרה של אלרגיה מסכנת חיים במוסד חינוך. 
מחזיק במקום ציבורי שאינו מוסד חינוך, ושיש חשש שבשל מאפייניו השוהים בו יהיו חשופים לחומרים שעלולים לגרום לתגובה אלרגית מסכנת חיים, יהיה רשאי, על אף הוראות פקודת הרוקחים המחייבות מרשם רופא, לרכוש תכשיר אפינפרין לשם הצבתו במוסד הציבורי. 
הוראות אלו יחולו גם על המדינה, וכן על כוחות הביטחון בשינויים המחויבים ובשינויים שיקבעו בפקודות ובנהלים שלהם.